CELEX: 62020CN0194
Language: et
Date: 2020-05-08 00:00:00
Title: Kohtuasi C-194/20: Eelotsusetaotlus, mille on esitanud Verwaltungsgericht Düsseldorf (Saksamaa) 8. mail 2020 – BY, CX, FU, DW, EV versus Stadt Duisburg

10.8.2020   
            
            
               ET
            
            
               Euroopa Liidu Teataja
            
            
               C 262/14
            
         
      Eelotsusetaotlus, mille on esitanud Verwaltungsgericht Düsseldorf (Saksamaa) 8. mail 2020 – BY, CX, FU, DW, EV versus Stadt Duisburg
      (Kohtuasi C-194/20)
      (2020/C 262/17)
      Kohtumenetluse keel: saksa
      
         Eelotsusetaotluse esitanud kohus
      
      Verwaltungsgericht Düsseldorf
      
         Põhikohtuasja pooled
      
      
         Kaebajad: BY, CX, FU, DW, EV
      
         Vastustaja: Stadt Duisburg
      
         Eelotsuse küsimused
      
      
                  1.
               
               
                  Kas Türgi päritolu lastele EMÜ–Türgi assotsiatsiooninõukogu otsuse nr 1/80 (1) artikli 9 esimesest lausest tulenev õigus sisaldab ilma täiendavate tingimusteta ka õigust elada vastuvõtvas liikmesriigis?
               
            
                  2.
               
               
                  Kui esimesele küsimusele tuleb vastata jaatavalt:
                  
                              a)
                           
                           
                              Kas otsuse nr 1/80 artikli 9 esimesest lausest tulenev riigis elamise õigus eeldab, et kõnealuse sätte kohaldamisalasse kuuluvate Türgi päritolu laste vanemad on juba omandanud õigused otsuse nr 1/80 artikli 6 lõike 1 või artikli 7 alusel?
                           
                        
                              b)
                           
                           
                              Kui teise küsimuse alaküsimusele a tuleb vastata eitavalt: Kas seaduslikku töötamist otsuse nr 1/80 artikli 9 esimeses lauses tuleb tõlgendada samamoodi nagu otsuse nr 1/80 artikli 6 lõikes 1?
                           
                        
                              c)
                           
                           
                              Kui teise küsimuse alaküsimusele a tuleb vastata eitavalt: Kas Türgi päritolu lapsed võivad otsuse nr 1/80 artikli 9 esimese lause alusel omandada riigis elamise õiguse juba siis, kui üks vanem on vastuvõtvas liikmesriigis töötanud (vaid) kolm kuud?
                           
                        
                              d)
                           
                           
                              Kui teise küsimuse alaküsimusele a tuleb vastata eitavalt: Kas Türgi päritolu laste õigusest riigis elada tuleneb ilma täiendavate tingimusteta riigis elamise õigus ka ühele või mõlemale last hooldavale vanemale?
                           
                        
            
         (1)  Assotsiatsiooninõukogu 19. septembri 1980. aasta otsus nr 1/80 assotsiatsiooni arengu kohta.